הוועדה המיוחדת לענייני רווחה ועבודה, כנסת 23, פרוטוקול מספר 1, 2020-03-25 16:00

עאידה תומא סלימאן: תודה.

עאידה תומא סלימאן: אני רוצה להודות לך, חבר הכנסת ניסנקורן.

עאידה תומא סלימאן: אני חושבת שאתה מנווט את הספינה בתקופה מאוד קשה ואתה עושה זאת בצורה אמיצה ומוצלחת.

עאידה תומא סלימאן: אני מודה לחברי הועדה שנתנו יד לבחירה הזו אבל חשוב לי גם להדגיש שאני רוצה להודות לחברי הרשימה המשותפת שנתנו בי את האמון לקבל את ראשות הוועדה ולכלל הבוחרים שהצביעו לרשימה המשותפת והפכו אותה לשותף אמיתי בבניין הזה.

עאידה תומא סלימאן: הייתי יושב-ראש הוועדה לקידום מעמד האישה בקדנציה הקודמת, עבדתי למען כולם: אלו שבחרו בי ואלו שלא, אלו שהאמנתי בדרכם ואלו שלא.

עאידה תומא סלימאן: אני מאמינה שאנחנו בימים קשים פוליטית, כלכלית, חברתית ובריאותית.

עאידה תומא סלימאן: האחריות היא כבדה ואני מקווה שנצליח לעשות את העבודה מוטלת עלינו.

עאידה תומא סלימאן: נוביל ליצירת רשת הגנה עבור האזרחים והאזרחיות.

עאידה תומא סלימאן: נעבור את הקורונה ואת המשבר הפוליטי והעיקר שנעבוד ביחד.

עאידה תומא סלימאן: תודה לכולכם.

מיכאל ביטון: אני מחליף את מירב כהן שהיא חברת ועדה.

מיכאל ביטון: חברת הכנסת כהן היא אם לילדים קטנים וזה גם עניין של רווחה ועבודה – שנשים יכולות להיות אימהות ולנהל קריירה במקביל.

מיכאל ביטון: אני רוצה לברך אותך בהצלחה בתפקיד ולהגיד לך שמירב מובילה את העולם של טיפול בקשישים שהוא טבעי לוועדה הזו.

מיכאל ביטון: היא תשתף פעולה ותיזום איתך הובלת מהלכים עבור כל האוכלוסיות המוחלשות.

מיכאל ביטון: בימים האלה של משבר הקורונה מי שנפגע ראשון אלו האוכלוסיות המוחלשות.

מיכאל ביטון: לוועדה זו יש משנה תוקף לייצג אוכלוסייה זו.

מיכאל ביטון: מדובר בקבוצות ללא עורף כלכלי ומשפחתי ולפעמים גם בלי בית.

מיכאל ביטון: כל זה מחייב מעשים גדולים.

מיכאל ביטון: בהצלחה לך ולחברי הוועדה.

עאידה תומא סלימאן: תודה.

עאידה תומא סלימאן: כבר ביום שני הקרוב נתחיל בעבודה.

עאידה תומא סלימאן: מיד תקבלו הזמנות לשני דיונים מאוד חשובים: היערכות הביטוח הלאומי וגם היערכות משרד העבודה, הרווחה והשירותים החברתיים.

עאידה תומא סלימאן: אי-אפשר להתעכב.

אחמד טיבי: גבירתי היושבת-ראש, זה רגע משמח בגלל חשיבות התפקיד שמוטל עלייך.

אחמד טיבי: זו ועדה מאוד חשובה גם בגלל הנושאים שנדונים בוועדה וגם בגלל החוקים שמחוקקים בוועדה.

אחמד טיבי: הם נוגעים לנו ולחיינו.

אחמד טיבי: אני התמדתי רבות להופיע כאן ולחוקק חוקים חברתיים, הוועדה היא ועדה חברתית מאוד.

אחמד טיבי: את נמצאת פה בגלל ההישג חסר התקדים של הרשימה המשותפת – 15 מנדטים.

אחמד טיבי: שמחתי לברך לפני שעה קלה את חברינו מנסור עבאס, יושב-ראש הוועדה למיגור הפשיעה בחברה הערבית.

אחמד טיבי: כיושב-ראש סיעה אני מברך אותך וגאה ברגע הזה.

אחמד טיבי: מברוק.

עאידה תומא סלימאן: תודה.

אלון שוסטר: אני רוצה לברך את כולנו שהחיינו וקיימנו והגענו לזמן הזה.

אלון שוסטר: אני נרגש מאוד מכך שאת, על כל הכובעים שאת חובשת, עומדת בראש הוועדה הזו.

אלון שוסטר: זה כבוד גדול למדינת ישראל, אני גאה להיות כאן ברגע הזה ובמקום הזה.

אלון שוסטר: אנחנו נשתף פעולה, לפעמים נתווכח.

אלון שוסטר: יש לנו משימה אדירה אבל עצם העובדה שהלכנו למערכה שלא יודעת להבחין מה הבן אדם חושב ומה הנטיות שלו וכולי זה יפה וראוי.

אלון שוסטר: צר לי, במבט היסטורי, שאנחנו עושים את זה כל-כך מאוחר.

אלון שוסטר: מוטב מאוחר מאשר אף פעם.

איימן עודה: עוד מעט רצים לרשות הממשלה.

אלון שוסטר: יש לנו משבר כלכלי קשה, משבר חוקתי קשה, והעדות לכך היא שחברים אחרים שצריכים להיות כאן אינם נמצאים ואני מקווה שהם יצטרפו.

אלון שוסטר: המשימה הגדולה שלנו היא לוודא שהממשלה וזרועות הממשלה בוחרות בדרך הנכונה.

אלון שוסטר: לא דרך של הגדל אי-השוויון והפירוד בין שבטי ישראל, אלא דרך של ערבות הדדית וקירוב והקטנת אי-השוויון.

אלון שוסטר: עוד משפט אחד שבעיני הוא קריטי ושעליו נצטרך לעמוד מול ועדות אחרות ומול הממשלה: אומרים שיש רזרבות ושמעולם לא היה מצבנו טוב יותר.

אלון שוסטר: יש לכך מחירים אדירים בהקשרים שונים, אבל אם כך הדבר צריך להשתמש ברזרבות אלו בצורה חכמה בתקופה זו.

עאידה תומא סלימאן: תודה לחבר הכנסת שוסטר.

עאידה תומא סלימאן: ריגשת אותי בדבריך כאן וכן בדבריך בווידאו שנשלח אלי.

עאידה תומא סלימאן: פה זו ועדת רווחה ועבודה, יכול להיות שיטענו שנושאי הקורונה הם עבור ועדת הקורונה, אך אנו באנו על מנת לשפר את המצב ולתת מענה לכל.

עאידה תומא סלימאן: אנחנו נשתף פעולה עם חבר הכנסת שלח ועם ועדת הקורונה שהוא עומד בראשה, נמצא איך להתחלק בנטל.

 << דובר >> סונדוס סלאח (הרשימה המשותפת): אני רוצה לברך את חברתי, חברת הכנסת המדהימה, עאידה תומאס לימן.

 << דובר >> סונדוס סלאח (הרשימה המשותפת): זו ועדה שמתחברת לחזון של הרשימה המשותפת.

 << דובר >> סונדוס סלאח (הרשימה המשותפת): מי כמונו יודע מה זה פגיעה באוכלוסיות מוחלשות.

 << דובר >> סונדוס סלאח (הרשימה המשותפת): אני בטוחה שתוסיפי רבות לוועדה זו.

 << דובר >> סונדוס סלאח (הרשימה המשותפת): זו ועדה חיונית בזמן זה, איננו רוצים רק לשטח את עקומת הקורונה אלא לשטח את עקומת האבטלה והעוני, הפגיעה בקשישים, הפגיעה בקטינים, באנשים בעלי מחלות כרוניות.

 << דובר >> סונדוס סלאח (הרשימה המשותפת): אנחנו יודעים שאלו הניזוקים הגדולים ביותר במצב חירום זה.

 << דובר >> סונדוס סלאח (הרשימה המשותפת): אני מקווה שוועדה זו תחצה כל קו פוליטי ושתאחד אותנו טובת האזרח והפרט ללא שום הבדל של היבט פוליטי זה או אחר.

עאידה תומא סלימאן: תודה.

עאידה תומא סלימאן: חבר הכנסת בועז טופורובסקי.

בועז טופורובסקי: גם אני מצטרף לברכות, זו ועדה חשובה מאוד, המון בהצלחה.

בועז טופורובסקי: אני בטוח שכולנו נאחד כוחות על מנת לעשות עבור אזרחי ישראל בתקופה כל כך קשה.

בועז טופורובסקי: צריך להבין שיש המון אנשים אובדי עצות שאינם מקבלים תשובה ברורה מהפוליטיקאים, מהאנשים שאמורים להחליט איך יראה העתיד שלהם.

בועז טופורובסקי: אם זה עצמאים, שכירים, אנשים במצוקה, עמותות סיוע נטולות תקציב ועוד.

בועז טופורובסקי: הוועדה נוגעת בכל נושא במדינת ישראל וצריכה לסייע לוועדת הקורונה.

בועז טופורובסקי: אני מקווה שכמה שיותר מהר ניכנס לעבודה ונביא את כל הגופים הרלוונטיים.

בועז טופורובסקי: בהצלחה.

רם שפע: שמח מאוד להיות פה.

רם שפע: סוריאליסטי ועצוב שרק אנחנו פה.

רם שפע: זהו אחד הימים הבזויים של חברי גוש הימין שבוחרים לא לעבוד עבור ציבור המצביעים שלהם.

רם שפע: יש משהו מרגש בזה שאפשר להתחיל לעבוד ולעשות דברים עבור הציבור ששלח אותנו לפה.

רם שפע: זו סגירת מעגל עבורי מעבודתנו המשותפת בעבר, את בתפקיד יושב-ראש הוועדה לקידום מעמד האישה ואני בתפקיד יושב-ראש אגודת הסטודנטים.

רם שפע: הלוואי שנצליח לקדם דברים חשובים עבור כל האזרחים.

איימן עודה: מברוק עאידה.

איימן עודה: את נמצאת פה בזכות וברגע הנכון.

איימן עודה: יש משבר כלכלי שמי שייפגע ממנו אלו בעיקר השכבות המוחלשות.

איימן עודה: את מנהיגה שיש לה תפיסה הוליסטית שתיאבק למען המוחלשים.

איימן עודה: מי כמוך מכיר את הסיסמא: "פועלי כל העולם התאחדו".

איימן עודה: זה חשוב כי יש ראש ממשלה שאני מקווה שיסיים את תפקידו בהקדם האפשרי.

איימן עודה: הוא שיסע מוחלשים במוחלשים.

איימן עודה: אני בטוח שאת תהווי כתובת לכל המוחלשים במדינה ותקרבי ביניהם למען מאבק עבור זכויותיהם.

איימן עודה: היית יושב-ראש ועדה לקידום מעמד האישה.

איימן עודה: זה היה רגע היסטורי, וכולם זוכים איך ניהלת את הוועדה הזו במקצועיות ומתוך אידיאולוגיה שנאבקת למען שוויון מלא.

איימן עודה: לפני שעה קלה הייתי בוועדה למאבק בפשיעה בקרב האוכלוסייה הערבית.

איימן עודה: את הוועדה מנהל חבר הכנסת מנסור עבאס מהרשימה המשותפת.

איימן עודה: יש לנו עוד שתי ועדות, האחת היא ועדת משנה בנושא הקורונה והשנייה היא ועדת משנה בוועדת הכספים.

איימן עודה: אלו ארבע ועדות חשובות מאוד עבור הציבור המוחלש.

איימן עודה: אנחנו ניאבק על מנת שהמוחלשים יקבלו את כל הזכויות שלהם בתקופה זו.

איימן עודה: אני גאה בהשתתפות הזו, נכון שהיא מכחול לבן ושמאלה,אבל בכל זאת אני חושב שברגעים הללו החיבורים הללו הם נחוצים.

איימן עודה: יעתיק אל-עפיה, עאידה.

עאידה תומא סלימאן: שוקרן כתיר, תודה לכולכם.

עאידה תומא סלימאן: חבל שלא כל חברי הוועדה נמצאים פה, האחריות היא כבדה והצורך שקיים אצל הציבור הוא גדול, זה מחייב אותנו להתייצב, לא במקרה קוראים לנו "עובדים חיוניים" בתקופה הזו.

עאידה תומא סלימאן: אנחנו צריכים להמשיך ולעבוד אפילו קשה יותר מבימים רגילים.

עאידה תומא סלימאן: איני מבינה איך אפשר שלא להגיע לישיבות ולקדם דברים.

עאידה תומא סלימאן: אני יודעת שהוועדה הזאת זמנית, איני משלה את עצמי, אבל אנחנו נמקסם כל רגע כדי לנסות לקדם נושאים.

עאידה תומא סלימאן: כבר היום התחילו לצאת מכתבים למשרדים בנושאים השונים.

עאידה תומא סלימאן: ביום שני נערוך שתי ישיבות חשובות שיפרסו את היריעה הגדולה, ונבין מה מתכננים, ונוכל להתחיל לשאול את השאלות.

עאידה תומא סלימאן: תוך יום או יומיים נשלח את שאר הלו"ז לשבוע הקרוב.

עאידה תומא סלימאן: יש הרבה עבודה ואני אצטרך את כל אחד ואחת מכם.

עאידה תומא סלימאן: תודה.

עאידה תומא סלימאן: הישיבה נעולה.